Дом здравља „Др Ђорђе Лазић“

С О М Б О Р

28.12.2022. године

ОБАВЕШТЕЊЕ ЗА ЈАВНОСТ

Обавештавамо грађане да у Дому здравља „ Др Ђорђе Лазић“ на Вакциналном пункту, адреса Београдска 31, од ове недеље се може примити бивалентна вакцина произвођача Модерна, која обухвата оригинални и модификовани БА 1 или БА 4/5 Омикрон соја „SARS CoV 2“ вируса.

Према препорукама Стручног комитета за имунизацију, бивалентна вакцина против ковида- 19 се може применити , као бустер доза, код особа узраста 12 година и старијих, а које су раније вакцинисане против ковида- 19, односно које су примиле примарну серију вакцине (две дозе), или које су додатно примиле једну, или више бустер доза. Вакцинацију бустер дозом је могућће извршити након три месеца од последње примљене дозе вакцине против Ковида 19, или код потпуно вакцинисаних особа које су прележале Ковид 19 обољење.

Бивалентна вакцина као бустер доза се нарочито препоручује код особа старијих од 50 година, особа са примарним и секундарним имунодефицијенцијама, особама са коморбидитетима, корисника и запослених у Домовима за стара лица и запослених у здравственим установама.

Заказивање вакцинације није потребно, а грађани све информације могу добити на контакт телефон вакциналног пункта- 063-10-99-863.

Координациони тим за вакцинацију Града Сомбора